b'\n_START_ARTICLE_\nKuolemantuomiopaikka\n_START_SECTION_\nVastaanotto\n_START_PARAGRAPH_\nElokuva sai parhaan elokuvan Oscar-palkintoehdokkuuden ja nelj\xc3\xa4 National Board of Review -palkintoa._NEWLINE_Helsingin Sanomien Mikael Fr\xc3\xa4nti kirjoitti elokuvan tv-esityksen alla 1979 sen olevan esimerkki ensimm\xc3\xa4isist\xc3\xa4 realistisen tyylisuunnan l\xc3\xa4nnenelokuvista, joissa kaikki ei en\xc3\xa4\xc3\xa4 ole niin hyv\xc3\xa4\xc3\xa4 ja kaunista kuin sit\xc3\xa4 aiemmin. Elokuva nousi arvoonsa vasta vuosia valmistumisensa j\xc3\xa4lkeen. Fr\xc3\xa4ntin mukaan elokuvaa on arvosteltu siit\xc3\xa4, ett\xc3\xa4 tarina on liian nykyaikainen, mutta h\xc3\xa4nest\xc3\xa4 tosipohjainen tarina on lajityypin vaikuttavimpia moraliteetteja._NEWLINE_Vuonna 1998 elokuva valittiin Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkitt\xc3\xa4vi\xc3\xa4 amerikkalaiselokuvia. The New York Timesin kriitikot valitsivat Kuolemantuomiopaikan vuonna 2004 yhdeksi kaikkien aikojen tuhannesta parhaasta elokuvasta maailmassa.'